ועדת הכספים, כנסת 15, פרוטוקול מספר 309, 2001-10-17 09:00

יעקב ליצמן: עקב האסון שפקד אותנו חלק מועדות הכנסת הפסיקו את הישיבות וחלק מקיימות את הישיבות.

יעקב ליצמן: אני חשבתי לא לקיים את הישיבה ובעצם התחלתי להודיע שלא אקיים אותה, אבל היות שאנשים הגיעו ממרחק, החלטתי כן לקיים את הישיבה כי אני צריך להתחשב גם בהם.

יעקב ליצמן: מי שהכיר את גנדי, הוא היה בן-אדם שמאוד התחשב באנשים.

יעקב ליצמן: אני מניח שחברי הכנסת שלא הגיעו, הם לא הגיעו משום שחשבו שהישיבה לא מתקיימת.

יעקב ליצמן: אנחנו דנים בהעלאת תעריפי עגינה במעגן הדייג בנמל הקישון.

יעקב ליצמן: אני מבין שהנושא כבר עלה בזמנו.

יעקב ליצמן: אני רוצה לשאול מה המצב לגבי הזיהום במקום.

יעקב ליצמן: אם אין לכם תשובה עכשיו, הייתי מבקש שתבדקו ותודיעו לנו.

מאירה שרמן: בשנת 1995-1994 רשות הנמלים קיבלה לידיה את מעגן הדייג כשלפני כן הוא היה בידי משרד החקלאות.

מאירה שרמן: הנמל היה במצב מאוד מוזנח והרשות השקיעה בו בשיקום המעגן, בשיקום רציפים נוספים ובשיקום כל האזור סכום של 36 מיליוני שקלים.

מאירה שרמן: היום משמש המעגן לספינות דייג ולספינות קטנות שאנחנו קוראים להן יאכטות.

מאירה שרמן: יש שם היום כ170- יאכטות שעוגנות במעגן הדייג ואמורות לבוא עוד.

מאירה שרמן: לאור ההשקעה הגדולה, למעשה מעגן הדייג – הוא נקרא מעגן הדייג אבל בחלקו הוא מעין מרינה כאשר לספינות האלה הוא משמש כמרינה – יש בו את כל שירותי המעגנה כמו במעגנות אחרות, אנחנו מבקשים להעלות את התעריפים בדומה למעגנות אחרות בארץ.

מאירה שרמן: נכון שהגידול הוא גדול לעומת המצב היום כי התעריף היום הוא נמוך ביותר וכל שינוי גורם לשיעור גדול.

מאירה שרמן: ההצעה היא לקבוע תעריפים כמו במעגנות אחרות שמתחשבים באורך של הספינה, ברוחב של הספינה כי בספינות כאלה גם הרוחב קובע מבחינת הנפח הן תופסות במעגן.

מאירה שרמן: המעגן מופעל על-ידי רשות הנמלים בגירעון אבל אנחנו חושבים שצריך להעלות את התעריפים כך שאיכשהו המעגן יתאזן בפעילות שלו.

אמיר שביט: כל הנמלים והמעגנות בכל המדינה בעצם פועלים ללא סובסידיה ואמורים להחזיק את עצמן.

אמיר שביט: כך אמור לגבי המרינות למיניהן, כך לגבי נמל יפו ונמל חדרה שמטופל על-ידי משרד התחבורה.

אמיר שביט: גם המעגנות, כל המעגנות בעצם, הן גירעוניות גם בתעריפים החדשים שמוצעים כאן.

אמיר שביט: נמל יפו הוא גירעוני וכל הזמן קיימים סבסודים צולבים מאוד מאוד גדולים בין השכירויות שם באזור הנמל לבין ההוצאות שדרושות לשם הטיפול בנמל.

אמיר שביט: בעקבות הבדיקה מסתבר שהשימושים שנעשים בנמל הקישון הם שימושים מאוד דומים לשימושים שנעשים לדוגמה בנמל יפו ובמרינות אחרות.

אמיר שביט: אנחנו לקחנו את התעריפים הכי נמוכים האחרים שקיימים כפי שהם בנמל יפו וכאן נעשתה השוואה לתעריפי נמל יפו שהם הכי נמוכים מכל השימושים הדומים שקיימים בארץ.

אמיר שביט: אני לא חושב שרשות הנמלים צריכה לטפל בזיהום.

אמיר שביט: אני חושב שצריך לבדוק את זה וועדת הכספים צריכה לקבל תשובה לגבי כל נושא הזיהום במעגן הקישון ובכל האזור הזה כדי שתדע מה קורה, מי מטפל, איפה מטפל, איך פותרים את הבעיה וכולי.

אמיר שביט: אני לא חושב שזה ספציפית קשור לעניין הזה בו אנחנו דנים.

אמיר שביט: כאמור, אני חושב שועדת הכספים צריכה לקבל על זה תשובה.

סמדר אלחנני: ממה שקראתי מועדון השייטים היה כאן לפני שנתיים ואת אותן הטענות הם העלו גם אז.

סמדר אלחנני: בתזכיר שלי מה התקדם במשך שנתיים הם אומרים מה שהם אומרים.

סמדר אלחנני: מה שאני קראתי – קצת מהעיתונות וקצת ממה שהם כתבו - אתה לא יכול להשתמש במעגנה כשאתה לא יכול לרדת מתחת למים לבדוק את כוח הסירה.

סמדר אלחנני: לכן לא נראה לי שאפשר להשתמש במעגנה הזאת לפי מה שהם אומרים.

סמדר אלחנני: לכן אני חושבת שההערה שלך היא עוד יותר חמורה.

סמדר אלחנני: כשבאות בקשות כאלה אני תמיד מנסה לבדוק מה שיעור ההעלאה.

סמדר אלחנני: במקרה הזה אי-אפשר היה למצוא את התעריפים הקיימים.

סמדר אלחנני: במכתב הם כתבו שלושים דולר, אבל זה רק תעריף אחד והייתי צריכה לקבל את כל הפירוט שהצלחתי להוציא אותו ובהזדמנות זו בדקתי את מנגנון ההצמדה ואת נוסחת ההצמדה.

סמדר אלחנני: כשהם היו כאן בוועדה בתקופתו של חבר הכנסת אלי גולדשמידט שביטל את הנושא, הם אמרו דולר שווה שקל.

סמדר אלחנני: הלכתי לבדוק את זה ואין שום דבר.

סמדר אלחנני: אתם יכולים לתאר לעצמכם שועדת הכספים של הכנסת פעם בשבוע מעבירה איזושהי תקנה, חקיקה או משהו אחר שכרוכה בו הצמדה הן לדולר והן למדד.

סמדר אלחנני: מה שכתוב כאן הוא שההצמדה היא לדולר ולא לפרנק השוויצרי או ללירה שטרלינג.

סמדר אלחנני: ככה שהחישוב שלהם הוא פשוט לא נכון.

סמדר אלחנני: אני קוראת את והתעריפים הנוכחיים צריכים להיות כדי מחצית ממה שהם היום, כך שגם הנושא הזה צריך להיבדק.

יעקב ליצמן: ישיבת הוועדה הופסקה

יעקב ליצמן: בראשית הישיבה ביקשתי לדעת מה ההשקעה שהולכת לטיפול בזיהום.

יעקב ליצמן: אמרתי שאם אין השתתפות בטיפול בזיהום, אני לא רוצה לאשר את הבקשה.

יעקב ליצמן: עכשיו אני אמור לגבי תשובות הן מהאוצר והן ממשרד התחבורה.

יעקב ליצמן: מאחר שנאמר לי שיש תשובות, אני מחדש את הישיבה.

שגית אפיק: לפי צו רשויות ומעיינות משנת 1994, הוקמה רשות נחל הקישון.

שגית אפיק: תחום רשות הנחל הוא אפיק נחל הקישון.

שגית אפיק: לפי סעיף 4 לצו הזה תפקידי רשות הנחל, יש להם סמכויות של רשות ניקוז ובין היתר גם סמכויות למניעת זיהום מים.

שגית אפיק: לפי חוק המים האחריות למניעת זיהום המים היא על המשרד לאיכות הסביבה ולמעשה רשות נחל הקישון אמורה לקבל את התקציב לשם מניעת זיהום המים מהמשרד לאיכות הסביבה כשהמשרדים האחרים שאחראים עליה הם משרד הפנים, מאחר שהיא נמצאת בתחום הרשות המקומית, ומשרד החקלאות.

שגית אפיק: זה המצב החוקי.

להזמין לישיבה הבאה: רשות נחל הקישון הרשות המקומית בתחומה עובר נחל הקישון רשות הניקוז המשרד לאיכות הסביבה תודה רבה.

להזמין לישיבה הבאה: הישיבה נעולה.